**Lions Club Storhamar**

Klubben ble stiftet i 1986, og vi er 25 medlemmer.

Lions Club Storhamar er og skal være en ressurs for lokalmiljøet. Klubben består av aktive medlemmer, kvinner og menn, med felles ønske og vilje til å gjøre noe for andre. Aktivitetsnivået i klubben er tilpasset den enkeltes mulighet i forhold til familie, jobb og andre fritidsaktiviteter.

Medlemsmøtet er hver 3. mandag i måneden. Møtestedet vårt er Storhamar Gård.

Mange erfarer at Lions er et positivt felleskap og en fin vitamininnsprøyting med ideutveksling og sosialt fellesskap. Det er viktig at medlemmene deltar på møtene og i aktivitetene, for at vi skal lykkes.

Et godt klubbmiljø er en avgjørende forutsetning for å kunne forene alle gode krefter til felles innsats.

Medlemskap i Lions gir utviklingsmuligheter for den enkelte, og ved å ta kontakt med ett medlem eller vår klubb kan du bli med på dette i et sosialt hyggelig vennskap.

Vi får våre inntekter fra:   
• Salg av Lionskalenderen, med historiske bilder fra Hamar.  
• Tulipansalg   
• Salg av mandelpoteter   
• Dugnader   
• Grasrotandel, org nr. 996290891